**România**

**JUDEȚUL hARGHITA**

**Consiliul Judeţean**

**Hotărârea nr. /2021**

**privind modificarea și completarea Hotărârii Consiliului Judeţean Harghita nr. 160/2004 privind organizarea şi funcţionarea Direcţiei Generale de Asistenţă Socială şi Protecţia Copilului Harghita, cu modificările  şi completările ulterioare şi modificării şi completării Regulamentului de organizare şi funcţionare, a anexelor sale**

Consiliul Judeţean Harghita,

Având în vedere Referatul de aprobare nr. 206/11.03.2021 iniţiat de către preşedintele Consiliului Judeţean Harghita, domnul Borboly Csaba, la propunerea Direcţiei Generale de Asistenţă Socială şi Protecţia Copilului Harghita, privind modificarea și completarea Hotărârii Consiliului Judeţean Harghita nr. 160/2004 privind organizarea şi funcţionarea Direcţiei Generale de Asistenţă Socială şi Protecţia Copilului Harghita, cu modificările şi completările ulterioare şi modificării şi completării Regulamentului de organizare şi funcţionare, a anexelor sale;

Raportul de specialitate nr.\_\_\_\_\_\_\_\_\_/2021 al Direcţiei juridică și administraţie publică, Raportul de specialitate nr.\_\_\_\_\_\_\_\_/2021 al Direcției resurse umane și comunicare, Raportul de specialitate nr. \_\_\_\_\_\_\_/2021 al Direcţiei economice;

Luând în considerare avizul favorabil al Comisiei pentru sănătate, asistenţă şi protecţie socială;

Având în vedere Avizul Autorității Naționale pentru Drepturile Persoanelor cu Dizabilități, Copii și Adopții nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_și nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

În temeiul prevederilor legale:

* art. 51 din Legea nr. 448/2006, privind protecția și promovarea drepturilor persoanelor cu handicap, republicată, cu modificările și completările ulterioare;
* art. 123 din Legea nr. 272/2004, privind protecția și promovarea drepturilor copilului, republicată, cu modificările și completările ulterioare;
* Legea nr. 197/2012 privind asigurarea calităţii în domeniul serviciilor sociale, cu modificările și completările ulterioare;
* art. 31 din Hotărârea Guvernului nr. 268/2007 pentru aprobarea metodologiei de aplicare a prevederilor Legii nr. 448/2006 privind protecția și promovarea drepturilor persoanelor cu handicap;
* Hotărârea Guvernului nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;
* Hotărârea Guvernului nr. 867/2015 pentru aprobarea Nomenclatorului serviciilor sociale, precum și a regulamentelor cadru de organizare și funcționare a serviciilor sociale;
* Art. 25˄1 alin. (2) din Hotărârea Guvernului nr. 118/2014 privind aprobarea Normelor metodogice de aplicare a prevederilor Legii nr. 197/2012 privind asigurarea calităţii în domeniul serviciilor sociale, cu modificările și completările ulterioare;
* Art. II alin. (1) din Ordonanța de Urgență a Guvernului nr. 69/2018 pentru modificarea şi completarea Legii nr. 448/2006 privind protecţia şi promovarea drepturilor persoanelor cu handicap, republicată, cu modificările și completările ulterioare;
* Anexele nr. 2 și nr. 6 la Ordinul ministrului muncii și justiției sociale nr. 82/2019 privind aprobarea Standardelor specifice minime de calitate obligatorii pentru serviciile sociale destinate persoanelor adulte cu dizabilităţi;
* Anexa nr. 1 la Ordinul ministrului muncii şi justiţiei sociale nr. 25/2019 privind aprobarea standardelor minime de calitate pentru serviciile sociale de tip rezidenţial destinate copiilor din sistemul de protecţie specială;
* Ordinul nr. 289/2006 al secretarului de stat al Autorităţii Naţionale pentru Protecţia Drepturilor Copilului, pentru aprobarea Standardelor minime obligatorii privind centrul de consiliere şi sprijin pentru părinţi şi copii şi a ghidului metodologic de implementare a acestor standarde;
* Decizia nr. 877/2018 a Autorității Naționale pentru Persoanele cu Dizabilități privind aprobarea Metodologiei de reorganizare a centrelor rezidențiale pentru persoanele adulte cu handicap;
* Art. 7 din Legea nr. 52/2003 privind transparenţa decizională în administraţia publică, republicată;
* Art. 47 alin. (4) și Art. 59 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;

Ținând cont de Hotărârea nr.\_\_\_\_\_\_/2021 a Colegiului director al Direcţiei Generale de Asistenţă Socială şi Protecţia Copilului Harghita;

În temeiul prevederilor art. 173 alin. (1) lit. d), alin. (5) , lit. b) și art. 182 alin. (1) precum și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare

**HOTĂRĂŞTE:**

**Art. I.** Se aprobă înființarea în subordinea Direcției Generale de Asistență Socială și Protecția Copilului Harghita a serviciului social cu cazare ˝Locuința Protejată Minim pentru Persoane Adulte cu Dizabilități Miercurea-Ciuc˝, cu sediul în mun. Miercurea Ciuc, str. Progresului nr. 18, jud. Harghita, cod serviciu social 8790 CR-D-VII, cu o capacitate de 7 locuri.

**Art. II.** Se aprobă înființarea în subordinea Direcției Generale de Asistență Socială și Protecția Copilului Harghita a serviciului social ˝Centrul de zi pentru persoane adulte cu dizabilități Feliceni˝, cu sediul în comuna Feliceni, str. Principală nr. 164, jud. Harghita, cod serviciu social 8899 CZ-D-I, cu o capacitate de minim 8 beneficiari/zi, prin reorganizarea Centrului de zi pentru persoane adulte cu handicap Feliceni,

**Art. III.** Se aprobă înființarea în structura Centrului de plasament de tip familial nr. 2 Miercurea-Ciuc, a serviciului social cu cazare ˝Casa de tip familial din comuna Frumoasa, str. Mihăileni nr. 9/A˝, cod serviciu social 8790 CR-C-I, capacitate 10 beneficiari și al serviciului social cu cazare ˝Casa de tip familial din comuna Frumoasa, str. Mihăileni nr. 9/B˝, cod serviciu social 8790 CR-C-I, capacitate 10 beneficiari, prin reorganizarea Casei de tip familial din comuna Frumoasa, str. Mihăileni, nr. 9.

**Art. IV.** Se aprobă modificarea denumirii serviciului social ˝Centrul de asistență și sprijin pentru readaptarea copilului cu probleme psihosociale˝, cod serviciu social 8899CZ-F-I, sediul în mun. Miercurea-Ciuc, str. Revoluției din Decembrie, nr. 26/B1, jud. Harghita, în ˝Centrul de consiliere şi sprijin pentru părinţi şi copii˝, cod serviciu social 8899CZ-F-I, sediul în mun. Miercurea-Ciuc, str. Revoluției din Decembrie, nr. 26/B1, jud. Harghita.

**Art. V.** Se aprobă modificarea Anexelor nr. 3, nr. 8, nr. 10, nr. 16, nr. 23 la Regulamentul de organizare și funcționare al Direcției Generale de Asistență Socială și Protecția Copilului Harghita, prin înlocuirea cu Anexele nr. 1, nr. 2, nr. 3, nr. 4 , nr. 5 la prezenta, reprezentând Regulamentele de organizare și funcționare ale Centrului de plasament de tip familial nr. 2 Miercurea-Ciuc, al Caselor de tip familial nr. 2-7 din cadrul Complexului de servicii Miercurea-Ciuc, al Centrului de consiliere şi sprijin pentru părinţi şi copii, al Centrului Social cu Destinație Multifuncțională Sânmartin, al Centrului de zi pentru persoane adulte cu dizabilități Feliceni.

**Art. VI.** Se aprobă completarea Regulamentul de organizare și funcționare al Direcției Generale de Asistență Socială și Protecția Copilului Harghita, cu Anexa nr. 27, reprezentând Regulamentul de organizare și funcționare al serviciului social cu cazare: ˝Locuința Protejată Minim pentru Persoane Adulte cu Dizabilități Miercurea-Ciuc˝, prevăzută în anexa nr. 6 la prezenta.

**Art. VII.** Se aprobă modificarea şi completarea Regulamentului de organizare şi funcţionare al Direcţiei Generale de Asistenţă Socială şi Protecţia Copilului Harghita, care constituie anexa nr.1 la Hotărârea nr. 160/2004 a Consiliului Judeţean Harghita, cu modificările şi completările ulterioare, după cum urmează :

**1.** Art. 13 din Capitolul II ,,Conducerea şi structura direcţiei generale” se modifică şi va avea următorul cuprins :

**"Art. 13**

Direcţia generală este structurată pe următoarele servicii, în conformitate cu Hotărârea de Guvern nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal:

**Servicii subordonate în mod direct Directorului general al Direcției generale:**

1. Serviciul de evaluare, monitorizare, strategie, programe în asistenţă socială şi protecţia copilului
   1. Compartimentul de coordonare a activităţii autorităţilor administraţiei publice locale în domeniul asistenţei sociale şi protecţiei copilului
2. Serviciul proiecte, relații cu publicul și violență în familie

2.1. Compartimentul de relații cu publicul

2.2. Compartimentul violentă în familie

2.3. Compartimentul de angajare asistată

2.4. Compartimentul pentru sprijinirea victimelor infracțiunilor

2.5. Locuința protejată pentru victimele violenței domestice (Anexa nr. 11)

3. Serviciul adopţii şi post adopţii

3**.**1.Compartimentul managementul calităţii serviciilor sociale

4. Serviciul juridic, secretariatul Comisiei pentru protecţia copilului

4**.**1. Compartimentul Secretariatul Comisiei pentru protecţia copilului

4. 2. Compartimentul de evaluare a copilului care a săvârşit o faptă penală şi nu răspunde penal

5. Compartimentul audit public intern

**Servicii subordonate directorului general adjunct economic**

6. Serviciul resurse umane

1. Serviciul pentru acordarea şi evidenţa drepturilor persoanelor cu handicap, relaţii cu publicul adulţi
2. Serviciul economic, financiar contabil
3. Serviciul achiziții publice, tehnic și administrativ
   1. Compartimentul administrativ

**Servicii subordonate directorului general adjunct protecția copilului și adultului**

1. Serviciul management de caz copii

10.1. Plasamente familiale (anexa nr. 25)

1. Serviciul management de caz pentru îngrijire de tip rezidenţial copii
2. Serviciul de evaluare complexă a copilului
3. Serviciul de evaluare complexă a persoanelor adulte cu handicap

13.1. Compartimentul Secretariatul Comisiei de evaluare a persoanelor adulte cu handicap

14. Serviciul pentru îngrijire de tip rezidențial, de tip familial și comunitar adulți. Management de caz adulți

14.1. Compartimentul îngrijire de tip familial și comunitar adulţi

14.2. Centrul de servicii de recuperare neuromotorie de tip ambulatoriu pentru persoane adulte cu handicap Odorheiu Secuiesc (Anexa nr. 15)

14.3. Compartimentul asistenţă persoane vârstnice

14.4. Compartimentul asistenți personali profesioniști

14.4.1. Asistenți personali profesioniști (Anexa nr. 24)

15. Serviciul de asistenţă maternală profesionistă. (Anexa nr.1 )

15**.**1. Compartimentul de coordonare Sânmartin

15.2. Asistenţii maternali profesionişti

Centrul de plasament de tip familial nr.1 – Cristuru Secuiesc ( Anexa nr.2)

1. Centrul de plasament de tip familial nr.2 – Miercurea-Ciuc (Anexa nr.3)
2. Centrul de plasament Bilbor (Anexa nr.5), având în componența Casa de tip familial Subcetate (Anexa nr.4)
3. Centrul de plasament Ocland (Anexa nr.6)

20. Complexul de servicii Miercurea-Ciuc format din:

- Centrul de recuperare pentru copiii cu dizabilităţi şi deficienţe de învăţare (Anexa nr.7)

- Casele de tip familial nr. 2-7 (Anexa nr. 8)

- Casele de tip familial din municipiul Miercurea-Ciuc: str. Ferencesek, nr. 34; str. Szek, nr. 127; str. Prieteniei, nr. 10 (Anexa nr.9)

- Centrul de consiliere și sprjin pentru părinții și copii (Anexa nr.10)

- Centrul social cu destinaţie multifuncţională Sânmartin (Anexa nr.16)

- Locuința Protejată Minim pentru Persoane Adulte cu Dizabilități Nicolești (Anexa nr.17)

-Locuința protejată Vlăhița (Anexa nr.18)

-Locuința Protejată Minim pentru Persoane Adulte cu Dizabilități Miercurea-Ciuc (Anexa nr. 27)

21. Centrul de plasament pentru copii cu handicap sever Cristuru Secuiesc (Anexa nr.12)

22.Centrul de primire în regim de urgenţă în caz de abuz, neglijare, exploatare, trafic şi migraţie Miercurea-Ciuc. Telefonul copilului şi adultului (Anexa nr.13)

23.Centrul pentru recreere și pregătire profesionalăȘumuleu (Anexa nr.14)

24. Centrul de servicii de recuperare neuromotorie de tip ambulatoriu pentru persoane adulte cu handicap Odorheiu Secuiesc (Anexa nr.15)

25. Locuința Protejată Maxim pentru Persoane Adulte cu Dizabilități Bodogaia (Anexa nr.19)

26. Centrul de Îngrijire și Asistență pentru Persoane Adulte cu Dizabilități Frumoasa (Anexa nr.20)

27. Centrul de Îngrijire și Asistență pentru Persoane Adulte cu Dizabilități Gheorgheni (Anexa nr.21)

28. Centrul de Abilitare și Reabilitare pentru Persoane Adulte cu Dizabilități Tulgheș (Anexa nr.22)

29. Centrul de îngrijire și asistență pentru persoane adulte cu dizabilități Toplița (Anexa nr. 26)

30. Centrul de zi pentru persoane adulte cu dizabilități Feliceni (Anexa nr.23)"

**2.** La capitolul IV, intitulat "Atribuţii specifice şi responsabilităţi”, art. 46 se modifică astfel:

**˝ART. 46**

1) Complexul de servicii Miercurea-Ciuc, are în componența sa:

* Centrul de recuperare pentru copii cu dizabilități și deficiențe de învățare;
* Casele de tip familial nr. 2-7;
* Casele de tip familial din municipiul Miercurea-Ciuc: str. Ferencesek, nr. 34; str. Szek, nr. 127; str. Prieteniei, nr. 10;
* Centrul de consiliere și sprijin pentru părinți și copii;
* Centrul social cu destinaţie multifuncţională Sânmartin;
* Locuința protejată Vlăhița;
* Locuința Protejată Minim pentru Persoane Adulte cu Dizabilități Miercurea-Ciuc

2) Complexul de servicii Miercurea-Ciuc funcționează ca și componentă funcțională a Direcției Generale de Asistență Socială și Protecția Copilului Harghita, fără personalitate juridică, în structura organizatorică a acesteia.

3) Conducerea Complexului de servicii Miercurea-Ciuc este asigurată de un șef complex și de către un coordonator al personalului de specialitate.

4) Complexul de servicii Miercurea-Ciuc, funcționează pe baza Regulamentelor de organizare și funcționare ale serviciilor sociale aflate în componența acestuia, care constituie anexele nr.7, nr.8, nr.9, nr.10, nr. 16, nr. 18, nr. 27 la Regulamentul de organizare și funcționare al Direcției Generale de Asistență Socială și Protecția Copilului Harghita.

**3.**  La capitolul IV, intitulat "Atribuţii specifice şi responsabilităţi”, art. 51 se modifică astfel:

**"ART. 51**

Centrul social cu destinație multifuncțională Sânmartin destinat tinerilor aflați în situație de risc ieșiți din sistemul de protecție a copilului, funcționează ca și componentă funcțională a Direcției generale, fără personalitate juridică.

1) Conducerea centrului este asigurată de către șef complex din cadrul Complexului de servicii Miercurea-Ciuc.

2) Centrul social cu destinație multifuncțională Sânmartin funcționează în baza regulamentului de organizare și funcționare, care constituie anexa nr. 16 la prezentul Regulament de organizare și funcționare al Direcției Generale de Asistență Socială și Protecția Copilului Harghita.

3) Centrul social cu destinație multifuncțională Sânmartin are sediul în comuna Sânmartin, nr. 38/C, județul Harghita. "

**4.**  La capitolul IV, intitulat "Atribuţii specifice şi responsabilităţi”, art. 52 se modifică astfel:

**"ART. 52**

Locuinţele protejate pentru persoane adulte cu dizabilități funcţionează ca şi componentă funcţională a Direcţiei generale, fără personalitate juridică.

1) Cele patru locuințe protejate care funcționează în subordinea Direcţiei Generale de Asistenţă Socială şi Protecţia Copilului Harghita sunt:

* Locuința Protejată Minim pentru Persoane Adulte cu Dizabilități Nicolești (LmP)
* Locuința protejată Vlăhița (LmP)
* Locuința Protejată Maxim pentru Persoane Adulte cu Dizabilități Bodogaia (LMP)
* Locuința Protejată Minim pentru Persoane Adulte cu Dizabilități Miercurea- Ciuc (LmP)

2) Locuinţa protejată Vlăhița și Locuința Protejată Minim pentru Persoane Adulte cu Dizabilități Miercurea-Ciuc, vor fi coordonate de către șeful Complexului de servicii Miercurea-Ciuc în baza dispoziției Directorului general al Direcției Generale de Asistență Socială și Protecția Copilului Harghita.

3) Locuința Protejată Maxim pentru Persoane Adulte cu Dizabilități Bodogaia (LMP) și Locuința Protejată Minim pentru Persoane Adulte cu Dizabilități Nicolești (LmP) vor fi coordonate de către șeful Centrului de plasament pentru copii cu handicap sever Cristuru Secuiesc, în baza dispoziției Directorului general al Direcției Generale de Asistență Socială și Protecția Copilului Harghita.

4) Locuințele protejate funcționează în baza regulamentelor de organizare și funcționare proprii: Anexa nr.18- Locuința protejată Vlăhița, Anexa nr. 17 – Locuința Protejată Minim pentru Persoane Adulte cu Dizabilități Nicolești, Anexa nr. 19 – Locuința Protejată Maxim pentru Persoane Adulte cu Dizabilități Bodogaia, Anexa nr. 27-Locuința Protejată Minim pentru Persoane Adulte cu Dizabilități Miercurea Ciuc (LmP), la prezentul Regulament de organizare şi funcţionare al Direcţiei Generale de Asistenţă Socială şi Protecţia Copilului Harghita."

**Art. VII** Se aprobă modificarea și completarea Organigramei Direcției Generale de Asistență Socială și Protecția Copilului Harghita, prin înlocuirea Anexei nr. 2 la Hotărârea Consiliului Județean Harghita nr. 160/2004, cu modificările și completările ulterioare, cu Anexa nr. 7 la prezenta Hotărâre.

**Art.** **VIII** Se aprobă modificarea și completarea Statului de funcții al Direcției Generele de Asistență Socială și Protecția Copilului Harghita, prin înlocuirea Anexei nr. 3 la Hotărârea Consiliului Județean Harghita nr. 160/2004, cu modificările și completările ulterioare, cu Anexa nr. 8 la prezenta Hotărâre.

**Art. IX** Anexele nr. 1-8 fac parte integrantă din prezenta hotărâre.

**Art. X** Cu aducerea la îndeplinire a prezentei hotărâri se încredinţează preşedintele Consiliului Judeţean Harghita, prin Direcţia Generală de Asistenţă Socială si Protecţia Copilului Harghita.

**Art**. **XI** Hotărârea se comunică de către Direcţia juridică și administraţie publică -Compartimentul Cancelaria Consiliului Judeţean Harghita: preşedintelui Consiliului Judeţean Harghita, Direcţiei generale resurse umane și comunicare, Direcţiei economice, Direcţiei Generale de Asistenţă Socială si Protecţia Copilului Harghita precum şi Instituţiei Prefectului a Judeţului Harghita.

Miercurea – Ciuc, \_\_\_\_\_\_\_\_\_\_ 2021

**PREŞEDINTE, CONTRASEMNEAZĂ:**

**Borboly Csaba Ptr. SECRETARUL GENERAL AL JUDEȚULUI**

**C. J. Antal Renata**

**Avizat**

**Ptr. SECRETARUL GENERAL AL JUDEŢULUI,**

**C.J. Antal Renata**

Prezentul proiect de hotărâre a fost iniţiat de către preşedintele Consiliului Judeţean Harghita,Borboly Csaba, la propunerea domnului Elekes Zoltan director general al Direcției Generale de Asistență Socială și Protecția Copilului Harghita

**Preşedinte Director general**

**Borboly Csaba Elekes Zoltán**

**VIZĂ JURIDICĂ**

**Direcţia juridică și administraţie publică**

**Ptr. Director executiv**

**C.J. Bodo Alpar**

**VIZAT**

**Compartimentul Cancelaria Consiliului Județean**

**Szabó Zsolt**

**Coordonator compartiment**

**JUDEŢUL HARGHITA Borboly Csaba**

**CONSILIUL JUDEŢEAN Președinte**

**DIRECŢIA GENERALĂ DE ASISTENŢĂ**

**SOCIALĂ ŞI PROTECŢIA COPILULUI**

**Nr. 206/11.03.2021**

**Referat de aprobare**

**la proiectul de hotărâre privind modificarea Hotărârii Consiliului Judeţean Harghita nr. 160/2004 privind organizarea şi funcţionarea Direcţiei Generale de Asistenţă Socială şi Protecţia Copilului Harghita, cu modificările  şi completările ulterioare şi modificării şi completării Regulamentului de organizare şi funcţionare, a anexelor sale.**

Direcţia generală de asistenţă socială şi protecţia copilului Harghita, este instituţia publică cu personalitate juridică înfiinţată în subordinea Consiliului Județean Harghita cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială, cu rol în administrarea şi acordarea beneficiilor de asistenţă socială şi a serviciilor sociale. Direcţia generală, ca furnizor de servicii sociale organizează, acordă servicii sociale în baza acreditării şi a licenţierii, în condiţiile prevăzute de legislaţia în vigoare.

Prin Strategia Județeană de Dezvoltarea Serviciilor Sociale a Județului Harghita

Potrivit prevederilor art. 51 din Legea nr. 448/2006 privind protecția și promovarea drepturilor persoanelor cu handicap republicată, cu modificările și completările ulterioare:

*" (1) Persoana cu handicap poate beneficia de servicii sociale acordate în centre de zi şi centre rezidenţiale de diferite tipuri, publice, public-private sau private.*

*(2) Centrele de zi şi centrele rezidenţiale reprezintă servicii sociale acordate persoanelor adulte cu handicap, cu personal calificat şi infrastructură adecvată; centrele rezidenţiale sunt servicii sociale în care persoana cu handicap este găzduită cel puţin 24 de ore.*

*(3) În sensul prezentei legi, tipurile de centre rezidenţiale pentru persoane adulte cu handicap sunt:*

*a) locuinţe protejate;*

*b) centre pentru viaţă independentă;*

*c) centre de abilitare şi reabilitare;*

*d) centre de îngrijire şi asistenţă;*

*e) centre respiro/centre de criză.*

*(6) Centrele de zi şi centrele rezidenţiale publice pentru persoane adulte cu handicap se înfiinţează ca structuri cu sau fără personalitate juridică, cu avizul Autorităţii Naţionale pentru Persoanele cu Dizabilităţi, astfel:*

*a) în subordinea consiliilor judeţene, respectiv locale ale sectoarelor municipiului Bucureşti, în structura direcţiilor generale de asistenţă socială şi protecţia copilului;"*

**(1) În situaţia în care centrul rezidenţial public se înfiinţează în subordinea consiliilor judeţene, respectiv locale ale sectoarelor municipiului Bucureşti, în structura DGASPC, conducerea DGASPC întocmeşte nota de fundamentare care are la bază datele obţinute din evaluare, pe care o înaintează consiliului judeţean, respectiv local al sectorului municipiului Bucureşti, pentru emiterea proiectului de hotărâre privind înfiinţarea centrului rezidenţial.**

(2) Proiectul de hotărâre privind înfiinţarea centrului rezidenţial conţine în mod obligatoriu denumirea centrului în conformitate cu prevederile art. 23 şi capacitatea acestuia, precum şi avizul de legalitate al secretarului judeţului/sectorului municipiului Bucureşti.

Potrivit art. 28 din metodologie: " Nota de fundamentare prevăzută la art. 25 alin. (1), art. 26 alin. (1) şi art. 27 alin. (1) conţine cel puţin următoarele:

a) descrierea proximităţii din punctul de vedere al mijloacelor de transport, modalitatea prin care se realizează accesul la serviciile din comunitate (medicale, educaţionale, poştă, biserică etc.);

b) activităţile ce urmează a fi desfăşurate în centrul rezidenţial reorganizat în corelare cu cerinţele standardelor specifice minime obligatorii de calitate;

c) structura personalului care va asigura activităţile şi serviciile;

d) rezultatele obţinute din prelucrarea datelor cuprinse în fişele de evaluare pe baza cărora s-a stabilit profilul centrului rezidenţial.

Conform prevederilor dispozițiilor art. 31 din Hotărârea de Guvern nr. 268 din 14 martie 2007 pentru aprobarea Normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap:

*" (1) Potrivit prevederilor art. 51 alin. (5) şi (6) din lege, în vederea obţinerii avizului Autorităţii Naţionale pentru Persoanele cu Handicap, solicitantul va depune următoarele documente:*

*a) cererea de solicitare a avizului;*

*b) proiectul de hotărâre a consiliului judeţean, respectiv local al sectorului municipiului Bucureşti sau hotărârea organului de conducere a asociaţiei sau fundaţiei, după caz;*

*c) nota de fundamentare;*

*d) proiectul de organigramă.*

(2) Autoritatea Naţională pentru Persoanele cu Handicap va comunica avizul în termen de 30 de zile de la data înregistrării dosarului complet."

Raportat la aspectele menționate anterior, Direcția Generală de Asistență Socială și Protecția Copilului Harghita a procedat la implementarea Metodologiei de reorganizare a centrelor rezidențiale pentru persoanele adulte cu handicap, aplicând în cadrul serviciilor sociale de tip rezidențial aflate în subordinea DGASPC Harghita Fișa de evaluare a beneficiarului care constituie anexa nr. 1 la metodologie.

**Urmare a reorganizării serviciilor sociale de tip rezidențial pentru persoane adulte cu dizabilități, se impune** modificarea Anexelor nr. 17, nr. 19, nr. 20, nr. 21 și nr. 22 la Regulamentul de organizare și funcționare al Direcției Generale de Asistență Socială și Protecția Copilului Harghita, reprezentând Regulamentele de organizare și funcționare al Locuinței protejate Nicolești, al Locuinței protejate pentru persoane adulte cu dizabilități Bodogaia, al Centrului de îngrijire și asistență Frumoasa, al Centrului de îngrijire și asistență Gheorgheni, Centrului de Recuperare şi Reabilitare Neuropsihiatrică Tulgheş cu regulamentele de organizare ale serviciilor sociale reorganizate, respectiv: Anexa nr. 17- Locuința Protejată Minim pentru Persoane Adulte cu Dizabilități Nicolești; Anexa nr. 19- Locuința Protejată Maxim pentru Persoane Adulte cu Dizabilități Bodogaia, Anexa nr. 20- Centrul de Îngrijire și Asistență pentru Persoane Adulte cu Dizabilități Frumoasa; Anexa nr. 21- Centrul de Îngrijire și Asistență pentru Persoane Adulte cu Dizabilități Gheorgheni, Anexa nr. 22- Centrul de Abilitare și Reabilitare pentru Persoane Adulte cu Dizabilități Tulgheș.

Precizăm faptul că în urma reorganizării serviciilor sociale de tip rezidențial destinate persoanelor adulte cu dizabilități aflate în subordinea DGASPC Haghita, nu se va modifica numărul de posturi aprobate prin Hotărârea Consiliului Județean Harghita nr. 290/2020. De asemenea capacitatea acestor servicii sociale rămâne neschimbată, cod serviciu social rămâne neshimbat, iar standardele specifice minime de calitate obligatorii aplicabile acestora sunt cele prevăzute în Anexele nr. 1 și nr. 2 la Ordinul ministrului muncii și justiției sociale nr. 82/2019 pentru aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilități.

În urma reorganizării serviciilor de tip rezidențial destinate persoanelor adulte cu handicap din subordine, se impune modificarea Organigramei și al Statului de funcții al DGASPC Harghita, care constituie Anexele nr. 2 și nr. 3 la Hotărârea nr. 160/2004, privind organizarea și funcționarea Direcției Generale de Asistență Socială și Protecția Copilului Harghita, cu modificările și completările ulterioare.

Pe baza celor de mai sus propunem spre aprobare prezentul proiect de Hotărâre.

**Miercurea – Ciuc,**

**05.03.2021**

**Elekes Zoltán Orian Adriana-Elena**

**Director general director gen. adj.**